અમદાવાદ: ભારત આઝાદ થયા બાદ ટેક્સના માળખામાં ધરમૂળથી ફેરફાર થઇ રહ્યા છે. એક્સાઇઝ, વેટ, સર્વિસ ટેક્સ સહિત અન્ય કેટલાક ટેક્સના સ્થાને જીએસટી આવી રહ્યો છે. કેન્દ્ર સરકારે ચાર સ્લેબમાં જીએસટી લાદવાનું નક્કી કર્યું છે. આવા સંજોગોમાં જીએસટીના કારણે એફએમસીજી સેક્ટરની કંપનીઓને તેનો સીધો ફાયદો થવાનાે શેરબજારના નિષ્ણાતો દ્વારા મત વ્યક્ત કરાઇ રહ્યો છે. નોંધનીય છે કે કાઉન્સિલે પાંચ, બાર, ૧૮ અને ૨૮ ટકાના દરે જીએસટી લાવવાનું નક્કી કર્યું છે, જોકે કઇ ચીજવસ્તુ કયા ટેક્સના સ્લેબમાં આવશે તે અંગેનો નિર્ણય આગામી દિવસોમાં કરાશે.